19.12.2022.
HR
Službeni list Europske unije
C 481/5
V. (Objave)
POSTUPCI U VEZI S PROVEDBOM POLITIKE TRŽIŠNOG NATJECANJA
EUROPSKA KOMISIJA Prethodna prijava koncentracije (Predmet M.10987 – BAIN CAPITAL / CAVERION) Predmet primjeren za primjenu pojednostavnjenog postupka (Tekst značajan za EGP)
(2022/C 481/03)
1.
Komisija je 9. prosinca 2022.
zaprimila prijavu predložene koncentracije u skladu s člankom 4.
Uredbe Vijeća (EZ) br.
139/2004 (1).
Ta se prijava odnosi na sljedeće poduzetnike: — Bain Capital Investors, LLC („Bain Capital”, SAD), — Caverion Corporation („Caverion”, Finska).
Poduzetnik Bain Capital steći će, u smislu članka 3. stavka 1. točke (b) Uredbe o koncentracijama, isključivu kontrolu nad cijelim poduzetnikom Caverion.
Koncentracija se provodi putem javnog nadmetanja.
2.
Poslovne su djelatnosti predmetnih poduzetnika sljedeće:
— Bain Capital je društvo za ulaganje privatnog kapitala koje ulaže, putem svoje skupine fondova, u društva u brojnim sektorima, uključujući informacijsku tehnologiju, zdravstvo, maloprodaju i proizvode široke potrošnje, komunikacije, financijski sektor i sektor industrije/proizvodnje, — Caverion je dioničko društvo osnovano prema zakonima Finske.
Caverion posluje u području građevinskih tehnologija te instalacije i održavanja industrijskih procesa, posebno u području grijanja, električne energije, energije, ventilacije, hlađenja, automatizacije zgrada i tehničkih disciplina sigurnosti zgrada.
Osim toga, Caverion pruža usluge održavanja za industrijske proizvodne procese kao što su hidroelektrane, proizvodnja celuloze i papira te kemijski procesi.
3.
Preliminarnim ispitivanjem Komisija je ocijenila da bi prijavljena transakcija mogla biti obuhvaćena područjem primjene Uredbe o koncentracijama.
Međutim konačna odluka još nije donesena.
U skladu s Obavijesti Komisije o pojednostavnjenom postupku za postupanje s određenim koncentracijama prema Uredbi Vijeća (EZ) br.
139/2004 (2) treba napomenuti da je ovaj predmet primjeren za primjenu postupka iz Obavijesti.
(1) SL L 24, 29.1.2004., str.
1. („Uredba o koncentracijama”).
(2) SL C 366, 14.12.2013., str.
5.